Source: https://gazetanoua.ro/index/art/t/csm-slatina-da-piept-cu-neagu-compania-pe-23-aprilie-meciul-reprogramat-luni-de-la-ora-19-00-pe-digi
Timestamp: 2018-07-17 19:35:51+00:00

Document:
2018-04-16, 16:21:32
FRH a reprogramat meciul pe care CSM Slatina îl va susţine în compania campioanei CSM Bucureşti, calificată în Final Four-ul Ligii Campionilor. Gruparea pregătită de Victorina Bora va da piept, pe 23 aprilie, în deplasare, cu Neagu & Compania. Jocul va fi în direct, cu începere de la ora 19.00, pe Digi şi Telekom Sport.
Programat iniţial pentru 22 aprilie, jocul restanţă cu CSM Bucureşti se va disputa o zi mai târziu. Mai exact, luni, 23 aprilie, de la ora 19.00, CSM Slatina va întâlni, în deplasare, CSM Bucureşti, liderul autoritar al Ligii Naţionale, favorită la câştigarea Ligii Campionilor.
Misiunea obţinerii punctelor puse în joc pentru CSM Slatina este imposibilă, având în vedere diferenţa enormă de valoare. Cu toate astea, jocul poate reprezenta o bună evaluare a formei sportive a jucătoarelor înaintea marelui duel, capital în lupta pentru salvare, cu CSU Galaţi, ce se va disputa o săptămână mai tarziu.
CSM Bucureşti-CSM Slatina va fi transmis în direct pe posturile de televiziune Digi Sport şi Telekom Sport.

References: CSM 
 CSM 
 CSM 
 CSM 
 CSM 
 CSM 

CSM